ವಿಶ್ವಕಪ್ ಬಳಿಕ ಧೋನಿ ನಿವೃತ್ತಿ?

ನವದೆಹಲಿ: ಟೀಂ ಇಂಡಿಯಾ ಮಾಜಿ ಕ್ಯಾಪ್ಟನ್ ಮಹೇಂದ್ರ ಸಿಂಗ್ ಧೋನಿ ವಿಶ್ವಕಪ್ ಪಂದ್ಯಗಳ ಬಳಿಕ ಅಂತರಾಷ್ಟ್ರೀಯ ಕ್ರಿಕೆಟಿಗೆ ನಿವೃತ್ತಿ ಹೇಳಲಿದ್ದಾರೆ ಎಂದು ಸುದ್ದಿ ಸಂಸ್ಥೆಯೊಂದು ವರದಿ ಮಾಡಿದೆ.

ಈ ಸಮಯದಲ್ಲಿ ಏನು ಹೇಳಲು ಸಾಧ್ಯವಿಲ್ಲ. ವಿಶ್ವಕಪ್ ನಲ್ಲಿ ಆಡುವ ಪಂದ್ಯಗಳೇ ಧೋನಿಯವರ ಕೊನೆಯ ಪಂದ್ಯಗಳು ಆಗಬಹುದು. ಈ ಹಿಂದೆ ಮೂರು ಮಾದರಿಯ ಕ್ರಿಕೆಟ್ ನಾಯಕತ್ವದಿಂದ ದಿಢೀರ್ ಆಗಿ ಕೆಳಗೆ ಇಳಿದಿದ್ದರು. ಹೀಗಾಗಿ ನಮಗೆ ಧೋನಿ ಅವರ ನಡೆಯನ್ನು ಊಹಿಸಿಕೊಳ್ಳಲು ಸಾಧ್ಯವಿಲ್ಲ ಎಂದು ಬಿಸಿಸಿಐ ಅಧಿಕಾರಿಯೊಬ್ಬರು ತಿಳಿಸಿದ್ದಾರೆ.

ವಿಶ್ವಕಪ್ ಪಂದ್ಯಗಳಲ್ಲಿ ಧೋನಿ ಅವರ ನಿಧಾನಗತಿ ಬ್ಯಾಟಿಂಗ್ ಬಗ್ಗೆ ಆಕ್ಷೇಪಗಳು ವ್ಯಕ್ತವಾಗಿತ್ತು. ಅಫ್ಘಾನಿಸ್ತಾನ ವಿರುದ್ಧದ ಪಂದ್ಯದಲ್ಲಿ ಧೋನಿ 52 ಎಸೆತಗಳಲ್ಲಿ ಕೇವಲ 28 ರನ್ ಕಲೆ ಹಾಕಿದ್ದರು. ನಿಧಾನಗತಿಯ ಬ್ಯಾಟಿಂಗ್ ಗೆ ಅಭಿಮಾನಿಗಳಲ್ಲದೇ ಸಚಿನ್ ತೆಂಡೂಲ್ಕರ್ ಸಹ ಬೇಸರ ವ್ಯಕ್ತಪಡಿಸಿದ್ದರು. ಇಂಗ್ಲೆಂಡ್ ವಿರುದ್ಧದ ಪಂದ್ಯದಲ್ಲಿಯೂ ಕೊನೆಯ ಓವರ್ ಗಳಲ್ಲಿ ಬಿರುಸಿನ ಹೊಡೆತಕ್ಕೆ ಮುಂದಾಗದ ಧೋನಿ ಕೇವಲ ಸಿಂಗಲ್ ರನ್ ಕಲೆ ಹಾಕುತ್ತಿದ್ದಾಗ ಕಮೆಂಟರಿಯಲ್ಲಿಯೇ ಸೌರವ್ ಗಂಗೂಲಿ ಪರೋಕ್ಷವಾಗಿ ಅಸಮಾಧಾನ ಹೊರಹಾಕಿದ್ದರು.

2019ರ ವಿಶ್ವಕಪ್‍ನಲ್ಲಿ ಧೋನಿ ಸಾಧನೆ
ದಕ್ಷಿಣ ಆಫ್ರಿಕಾ- 34 ರನ್ ಮತ್ತು 1 ಸ್ಟಂಪಿಂಗ್
ಆಸ್ಟ್ರೇಲಿಯಾ: 27 ರನ್ ಮತ್ತು 1 ಕ್ಯಾಚ್
ಪಾಕಿಸ್ತಾನ: 1 ರನ್
ಅಫಘಾನಿಸ್ತಾನ: 27 ರನ್ ಮತ್ತು ಒಂದು ಸ್ಟಂಪಿಂಗ್
ವೆಸ್ಟ್ ಇಂಡೀಸ್: 56* ರನ್ ಮತ್ತು 1 ಸ್ಟಂಪಿಂಗ್
ಇಂಗ್ಲೆಂಡ್: 46* ರನ್